Държавен вестник, бр. 67, 2025 г., стр. 17

БРОЙ  67	
Д Ъ Р Ж А В Е Н  В Е С Т Н И К 	
СТР.  17   
МОТИВИ
за връщане за ново обсъждане в Народното 
събрание на разпоредби от Закона за измене­
ние и допълнение на Закона за държавната 
собственост, приет от 51-вото Народно съб­
рание на 31 юли 2025 г.
Уважаеми народни представители,
На 31 юли 2025 г. 51-вото Народно съб­
рание прие Закона за изменение и допъл­
нение на Закона за държавната собственост 
(ЗИДЗДС). Така приетият закон обединява 
два различни законопроекта и много пред­
ложения, направени между първо и второ 
гласуване. 
Макар и неназована в мотивите, може 
да се каже, че общата цел на тези различни 
законодателни предложения е подобряване 
ефективността на мерките за насърчаване 
на инвестициите с фокус върху ускореното 
изграждане на обекти със стратегическа 
важност за развитието на България. Тази 
цел обаче не може да бъде постигната чрез 
законодателни мерки, които са за сметка на 
основните права на гражданите и противни 
на конституционната повеля държавата да се 
грижи за повереното є имущество в интерес 
на гражданите и на обществото.
1. Засягане на установени в закон гаранции 
при осъществяване на определени разпоре­
дителни сделки с държавно имущество или с 
имущество на дружества с държавно участие
С § 4, 5 и 6 от ЗИДЗДС се премахват 
изричните правомощия на министъра на 
отбраната да участва в извършването на раз­
поредителни действия по продажба и замяна 
на имоти – частна държавна собственост, пре­
доставени за управление на Министерството 
на отбраната. Това означава, че прехвърлянето 
на имоти, предоставени за управление на 
Министерството на отбраната (продажби и 
замени), ще се извършва по общия ред – съоб­
разно общите процедури по разпореждане с 
държавна собственост – решение на Минис­
терския съвет (МС) и/или с акт на областния 
управител. Споделям идеята да се ускорят и 
разтоварят административните процедури в 
Министерството на отбраната по отношение 
разпореждането с имоти с отпаднала необ­
ходимост. Законодателят обаче отива в друга 
крайност. Премахва се императивно установе­
ната в чл. 45, ал. 5, чл. 47, ал. 3, чл. 48, ал. 1 
от ЗДС споделена компетентност между ми­
нистъра на отбраната и МС. Основният мотив 
на промените е министърът на отбраната да 
се насочи изцяло към реализирането на дей­
ности, свързани с изпълнение на изключително 
важни за националната сигурност и отбраната 
инфраструктурни проекти.
Участието на Министерството на отбраната 
и най-вече установената в закона „инициатива 
за започване на процедурата“ не е самоцел 
на закона, а се свързва с необходимостта от 
преценка на специфичното предназначение 
на имотите, респ. отпадането на необходи­
мостта от ползването им за такива цели. 
Логично е тази преценка да се упражнява 
от компетентния орган на изпълнителната 
власт. Нормите, които законодателят отменя, 
държаха сметка и за фактическото положе­
ние, изразяващо се в мащабите на имущест­
вото, чийто принципал е Министерството 
на отбраната. Както управлението, така и 
сделките с неговото разпореждане изискват 
експертност, централизация и съгласуваност. 
При осъществяване на правомощията си 
по чл. 106 от Конституцията МС не може 
да прескочи експертната компетентност на 
собствените си членове. 
Конституцията и законодателството до­
пускат редица ограничения на правото на 
собственост, легитимният контрол за които е 
именно националната сигурност и отбраната 
на страната (чл. 7, ал. 6 от ЗДС). Симетрично 
на тази идея е прехвърлянето на държавна 
собственост, управлявана от Министерството 
на отбраната, също да бъде пропорционално, 
но на отпадналата необходимост от изпълне­
нието на целите, за които тази собственост 
е ползвана. Ето защо изключването на ком­
петентния орган от този процес прави „от­
каза“ на държавата от нейната собственост 
непропорционален.
С § 13, т. 2, буква „а“ от ЗИДЗДС се пре­
махва изискването приватизационна продажба 
на обособените части от търговски дружества 
с повече от 50 на сто държавно участие в 
капитала, включени в списъка по чл. 3, ал. 1 
(т.нар. „забранителен списък“) от Закона за 
приватизация и следприватизационен контрол 
(ЗПСПК), да бъде възможна след решение 
от Народното събрание по предложение на 
Министерския съвет. Освен това по силата на 
промените се предоставя универсална инициа­
тива на органите, упражняващи правата на 
държавата в капитала на конкретното дру­
жество с над 50 на сто пряко или опосредено 
участие в капитала, да правят предложения 
за приватизация на конкретните обекти по 
чл. 3, ал. 3, т. 3 от ЗПСК. Това ще важи в 
пълна степен и спрямо обособените части от 
дружества, държавното участие в капитала на 
които се упражнява от Министерството на 
отбраната (§ 13, т. 1, буква „а“). Обособените 
части от имущество на търговски дружества 
с повече от 50 на сто държавно участие ще 
се продават само чрез електронен търг (§ 13, 
т. 4, буква „а“).